CELEX: 32020R0866
Language: fi
Date: 2020-05-28 00:00:00
Title: Komission delegoitu asetus (EU) 2020/866, annettu 28 päivänä toukokuuta 2020, Euroopan parlamentin ja neuvoston asetuksen (EU) N:o 575/2013 täydentämisestä 105 artiklan 14 kohdan mukaista varovaista arvostusta koskevilla teknisillä sääntelystandardeilla komission delegoidun asetuksen (EU) 2016/101 muuttamisesta (ETA:n kannalta merkityksellinen teksti)

25.6.2020   
               
               
                  FI
               
               
                  Euroopan unionin virallinen lehti
               
               
                  L 201/1
               
            
         KOMISSION DELEGOITU ASETUS (EU) 2020/866,
         annettu 28 päivänä toukokuuta 2020,
         Euroopan parlamentin ja neuvoston asetuksen (EU) N:o 575/2013 täydentämisestä 105 artiklan 14 kohdan mukaista varovaista arvostusta koskevilla teknisillä sääntelystandardeilla komission delegoidun asetuksen (EU) 2016/101 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 105 artiklan 14 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Komission delegoidun asetuksen (EU) 2016/101 (2) 9 artiklan 5 kohdassa, 10 artiklan 6 kohdassa ja 11 artiklan 3 kohdassa säädetään, että niiden laitosten osalta, jotka laskevat muut arvonoikaisut kyseisessä asetuksessa vahvistetun pääasiallisen menetelmän mukaisesti, markkinahintojen epävarmuuteen, positioiden sulkemiskustannuksiin ja malliriskeihin liittyvät yksittäiset muut arvonoikaisut on määritettävä 90 prosentin varmuustasolla, joka perustuu laskenta-ajankohtana sovellettaviin markkinaolosuhteisiin. Kyseisessä asetuksessa täsmennetään myös näihin yksittäisiin muihin arvonoikaisuihin perustuvien luokkatason muiden arvonoikaisujen kokonaismäärän laskentaan sovellettava aggregointimenetelmä, jossa otetaan huomioon yksittäisten muiden arvonoikaisujen päällekkäisyydet, joita esiintyy kyseisten muiden arvonoikaisujen luokkien yhdistämisessä.
                  
               
                     (2)
                  
                  
                     Covid-19-pandemian laajentuminen on aiheuttanut äärimmäistä volatiliteettia rahoitusmarkkinoilla kaikkialla maailmassa ja vaikuttanut useisiin omaisuusluokkiin. Tämä on lisännyt poikkeuksellisesti omaisuuserien hintahajontaa ja osto- ja myyntitarjousten eroja. Sen vuoksi on odotettavissa, että arvostukseen liittyvien vastuiden tasolla lasketut yksittäiset muut arvonoikaisut lisääntyvät merkittävästi verrattuna niiden tasoon normaaleina aikoina.
                  
               
                     (3)
                  
                  
                     Yksittäisten muiden arvonoikaisujen mukauttaminen uusiin markkinaolosuhteisiin on normaali prosessi. On kuitenkin odotettavissa, että covid-19-pandemian ja taloudellisen toiminnan pysäyttämistä monilla aloilla koskevien viranomaisten päätösten vuoksi merkittävästi lisääntyneiden yksittäisten muiden arvonoikaisujen yhteenlaskemisella on suhteettoman suuri vaikutus muiden arvonoikaisujen kokonaismääriin. Varovaista arvostusta koskevia sääntöjä olisi sen vuoksi tarkistettava siten, että niissä säädetään tavanomaisissa markkinaolosuhteissa käytettävän aggregointitekijän lisäksi myös siitä, että laitosten olisi sovellettava korkeampaa aggregointitekijää covid-19-pandemian aiheuttaman markkinahintojen äärimmäisen volatiliteetin ja systeemisen häiriön aikana.
                  
               
                     (4)
                  
                  
                     On odotettavissa, että covid-19-pandemian aiheuttama markkinoiden äärimmäinen volatiliteetti vähenee, kun pandemia odotusten mukaan laantuu tulevina kuukausina. Korkeampaa aggregointitekijää olisi sen vuoksi sovellettava ainoastaan tämän äärimmäisen markkinavolatiliteetin ja systeemisen häiriön odotetun keston ajan, jonka arvioidaan tällä hetkellä jatkuvan 31 päivään joulukuuta 2020 saakka.
                  
               
                     (5)
                  
                  
                     Sen vuoksi delegoitua asetusta (EU) 2016/101 olisi muutettava.
                  
               
                     (6)
                  
                  
                     Tämä asetus perustuu teknisten sääntelystandardien luonnoksiin, jotka Euroopan pankkiviranomainen on toimittanut komissiolle. Covid-19-pandemian aiheuttaman kiireellisen tilanteen vuoksi Euroopan pankkiviranomainen on katsonut, että julkisen kuulemisen ja kustannus-hyötyanalyysin toteuttaminen olisi kohtuutonta. Euroopan pankkiviranomainen kuitenkin tiedotti asiasta Euroopan parlamentin ja neuvoston asetuksen (EU) N:o 1093/2010 (3) 37 artiklan mukaisesti perustetulle pankkialan osallisryhmälle.
                  
               
                     (7)
                  
                  
                     Jotta covid-19-pandemian seurauksiin voitaisiin reagoida nopeasti, tämän asetuksen olisi tultava voimaan sitä päivää seuraavana päivänä, jona se julkaistaan,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan delegoidun asetuksen (EU) 2016/101 liite tämän asetuksen liitteellä.
         
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä toukokuuta .2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 27.6.2013, s. 1.
         
            (2)  Komission delegoitu asetus (EU) 2016/101, annettu 26 päivänä lokakuuta 2015, Euroopan parlamentin ja neuvoston asetuksen (EU) N:o 575/2013 täydentämisestä 105 artiklan 14 kohdan mukaista varovaista arvostusta koskevilla teknisillä sääntelystandardeilla (EUVL L 21, 28.1.2016, s. 54).
         
            (3)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).
      
      
         
            LIITE
            
               Kaavat, joita käytetään muiden arvonoikaisujen kokonaismäärien laskennassa 9 artiklan 6 kohdan, 10 artiklan 7 kohdan ja 11 artiklan 7 kohdan mukaisesti
            
            
               
                  Menetelmän 1 kaava
               
            
            
                        APVA
                     
                     
                        =
                     
                     
                        (FV – PV) – α · (FV – PV)
                        = (1 – α) · (FV – PV)
                     
                  
                        AVA
                     
                     
                        =
                     
                     
                        Σ APVA
                     
                  
               
                  Menetelmän 2 kaava
               
            
            
                        APVA
                     
                     
                        =
                     
                     
                        max {0, (FV – PV) – α · (EV – PV)}
                        = max {0, FV – α · EV – (1 – α) · PV}
                     
                  
                        AVA
                     
                     
                        =
                     
                     
                        Σ APVA
                     
                  jossa:
            
                        FV
                     
                     
                        =
                     
                     
                        Arvostukseen liittyvien vastuiden tason käypä arvo sen jälkeen, kun laitoksen käypään arvoon on mahdollisesti tehty kirjanpidollisia oikaisuja, joiden voidaan katsoa johtuvan samasta arvostuksen epävarmuuden lähteestä kuin kyseinen muu arvonoikaisu
                     
                  
                        PV
                     
                     
                        =
                     
                     
                        Varovaisuuden periaatteen mukainen arvostukseen liittyvien vastuiden tason arvo, joka on määritetty tämän asetuksen mukaisesti
                     
                  
                        EV
                     
                     
                        =
                     
                     
                        Mahdollisten arvojen vaihteluvälistä valittu arvostukseen liittyvien vastuiden tason odotettavissa oleva arvo
                     
                  
                        α
                     
                     
                        =
                     
                     
                        Aggregointitekijä
                     
                  
                        APVA
                     
                     
                        =
                     
                     
                        Arvostukseen liittyvien vastuiden tason muu arvonoikaisu sen jälkeen, kun se on oikaistu kokonaismäärien laskentaa varten
                     
                  
                        AVA
                     
                     
                        =
                     
                     
                        Luokkatason muiden arvonoikaisujen kokonaismäärä sen jälkeen, kun se on oikaistu kokonaismäärien laskentaa varten.
                     
                  Laitosten on asetettava aggregointitekijäksi ’α’ 66 prosenttia 31 päivään joulukuuta 2020 saakka, minkä jälkeen niiden on asetettava aggregointitekijäksi 50 prosenttia.”